前幾日，本人睇完雜誌，決定同女朋友搭車由新界出試，好彩都無令本人失望。一坐低就叫左菜粿，蘿蔔粿，糯米粿同埋芋頭粿，樣樣都試，結果係出乎意料，真係好好食，本人之前都食過類似既潮州粿，不過都係呢間最好食，但係就多左少少油，無辦法啦，如果唔煎就無咁香口。之後仲叫左碟抄糕粿，粿雜同埋煎蠔餅，粿雜ｄ粉皮好煙韌，而抄糕粿就有ｄ似抄年糕，不過就比抄年糕'林'ｄ，煎蠔餅比起廟街個ｄ無咁油膩。食完後都好飽，不過都買左ｄ返屋企俾阿媽試下，就連阿媽都話要搭車出去試。一句講晒，好食！